यूडीए में अनुभवी स्टाफ नहीं प्रोजेक्ट हाथ से फिसल रहे
योजना शाखा में अनुभवी स्टाफ नहीं होने का खामियाजा यूडीए को भुगतना पड़ रहा है। समय पर डीपीआर नहीं बन पा रही है। नतीजतन सांसद व विधायक निधि तथा विभागों के करोड़ों के डिपाजिट कार्य उसके हाथ से फिसल रहे हैं। ये काम दूसरे विभागों को मिल जाते हैं। ऐसी स्थिति से निपटने के लिए यूडीए को आर्किटेक्ट की पैनल गठित करना पड़ रही है।
प्राधिकरण को समय-समय पर सांसद व विधायक निधि या विभागों के डिपाजिट कार्य मिलते हैं लेकिन वह इन्हें नहीं कर पाता है। वजह है तय समयावधि में स्वीकृति के लिए डीपीआर (डिटेल प्रोजेक्ट रिपोर्ट) नहीं भेज पाना। यूडीए के पास में कोई भी आर्किटेक्ट पैनल नहीं है और न ही योजना शाखा में अनुभवी स्टाफ है। ऐसी स्थिति में टेंडर कर आर्किटेक्ट की नियुक्ति करना व डीपीआर तैयार करने में समय लगता है, इससे यूडीए से ये काम छिन जाते हैं। ऐसी परिस्थितियों से निपटने के लिए यूडीए द्वारा आर्किटेक्ट पैनल का गठन किया जाएगा। प्राधिकरण प्रशासन का कहना है कि पैनल से सांसद निधि व विधायक निधि तथा विभागों के डिपाजिट कार्य की डीपीआर तैयार करवाई जाएगी साथ ही यूडीए के कार्य भी करवाएं जा सकेंगे।
इसलिए दूसरे विभागों के कार्यों पर नजर
योजनाएं सीमित होने से यूडीए के पास में अपने कार्य कम होते जा रहे हैं।
डिपाजिट कार्य से आय होती है, जिससे प्राधिकरण के खर्चे चलते हैं।
एक काम ठीक से करने पर दूसरे काम मिल जाते हैं।
यह है परेशानी
योजना शाखा में आर्किटेक्ट व अनुभवी स्टाफ नहीं है।
आर्किटेक्ट नियुक्त कर डीपीआर तैयार करवाने व संबंधित विभाग को भेजने में समय लगता।
आर्किटेक्ट से डीपीआर तैयार करवाने में होने वाले खर्च की राशि को कंटेनजेंसी मद में समायोजित करना पड़ता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva